Styremøte 10. januar 2017 kl. 17.30 på Verftet, Kaldnes.
Til stede: Henrich, Hjalmar, Petter G.M, Ronald, Anni, Ivan og Tone.

Sak 1	Referat fra forrige styremøte godkjent.
Sak 2	Swimcamp. Det blir svimcamp 4. og 5. februar i Tønsberg Svømmehall fra kl. 15-19. Det koster 375,- pr time for leie av hallen. 6 timer leie = 2250,-.
Antall deltagere er 16 stk., det er det som er kapasiteten til Bjørn Skollerud med hjelpetrener Ronny. Bjørn tar jobben med påmeldingen selv.

Prisen pr. deltager blir ca. kr. 1140,-. Det har kommet forslag om at deltageravgiften settes til 800,- og at klubben sponser det overskytende. Maks beløp 5500,-. Styret gikk inn for det, og det ble vedtatt.
Sak 3	Samling for damegruppa med foredrag og trening. Det skal være samling for damegruppa 11-12 februar. De har fått inn Kari Lingsom og Lotte Miller som skal holde foredrag og være med på løpetrening, svømmetrening og spinning. 
	Gruppa skal samles på restaurant i etterkant av treningen på lørdag. Dette bekostes av hver enkelt deltager.
	Utgifter til Lotte Miller, kr. 3 000,- dekkes av Norges Triatlonforbund. Honoraret til Kari Lingsom er på 7 000,-. Vi får kr 3000 i støtte fra forbundet.
	Prisen pr deltager er satt til 400,- og de håper på å få 20-25 deltagere. Det er ikke fullt ennå. Damegruppa forespør om det er mulig at klubben kan dekke noe av utgiftene.
	Styret gikk inn for å kunne dekke inntil 6 000,-.
	Gruppa må levere regnskap for samlingen. Tone la frem et budsjett. Det kom forslag om at påmeldingsfristen kunne flyttes litt, og at det blir sendt ut en ny påminnelse, slik at det kanskje blir flere påmeldte. Samlingen blir gjennomført, og det er primært for klubbens medlemmer.
Sak 4	Juniorgruppa
Har god fremdrift og er en god gjeng.
	Styret kommer med et krav om at gruppa må komme med et budsjett og noen forslag på hvordan gruppa skal dekke opp evt. utgifter. At det blir satt opp noen rammer og en aktivitetsplan og en handlingsplan.
	Det skal nå gjøres. Det kom forslag fra styret om at de kan søke Norges Triatlonforbund om støtte. 
Forbundet er på tilbudssiden når det gjelder juniorsatsing.


Sak 5	Oppgjør fra Challenge
Challenge har så langt kun betalt ut dugnadspenger med 7 500,-
	Klubben skal ha 5% av deltakeravgiften, det blir kr 14 300,-. Frank er forspurt om dette. Når det gjelder engangslisenser, hvor klubben skal ha kr 50,- per betalte engangslisens, har det ikke kommet noe beløp der ennå.
	Challenge er dermed skyldig klubben kr 14 300,- pluss engangslisenser. Det er lovet at det skal betales i løpet av januar. Anni sender en faktura når hun får alle beløp.
Sak 6 	Bytri
De skylder oss Dugnadspenger med 15 500,-. Det er også kontraktfestet at klubben skal ha 10% av deltakeravgiften og lisenspenger. 

Bytri ønsker at klubben skal overta stevnet. På medlemsmøtet kom det ønske om at noen skulle snakke med Tønsberg Sentrumsutvikling om en mulig løsning. En gruppe på 3 stykker ble dannet, Tore Hopen, Rolf Herman og Thomas Müller. 
Tore har vært i møte med Cecilie Sørumshagen i Tønsberg Sentrumsutvikling AS, og det har kommet frem forskjellige mulige løsninger. Styret gikk gjennom forslagene. Styremedlemmer kom med forskjellig ytringer for og imot. Det ble stemt over om det skulle forhandles videre i denne saken. Det ble vedtatt med 3 mot 2 stemmer at det skal forhandles videre. Styret kom frem til to forskjellige løsninger, som Tore skal forhandle videre om.
Sak 7	Tilhenger
Tilhengeren vår har et punktert hjul. Det må ordnes. Ronald tar den jobben.
Sak 8	Arrangementer for 2017
Styret foreslår at det oppnevnes ansvarlige for våre arrangementer. Vi gikk igjennom de forskjellige arrangementene og satte opp kandidater som Henrich skal jobbe videre med
	På medlemsmøtet ble det også diskutert at klubben skal arrangere en tur, felles for klubben, slik at alle føler seg inkludert. Her burde det også være en ansvarlig for dette. Henrich tar det med på lista si.
	Merking av Kystledenløypa. Her har det stoppet litt opp. Ivan lager et forslag og tar kontakt med Petter G-M når det er gjort.
Sak 9	Planlegging av årsmøte 
Styret diskuterte hva som må tas opp, og kom blant annet frem til at styret burde utvides med 2 styremedlemmer til. Og da kanskje også utvide med 1 vara til.
	Styret diskuterte også medlemsavgiften for 2018. Den tas opp på årsmøtet hvor styret legger frem forslag på pris.	
	Når det gjelder valgkomitéen, må den gjøres oppmerksom på at de må begynne å jobbe. Henrich gjør det.
	Styret jobber også videre med handlingsplan for klubben som skal vedtas på årsmøtet.


Sak 10	Trenerutdannelse.
Det har kommet mail fra Frode Vittersø ang. trenerutdannelsen som han begynte på i fjor. Den teoretiske delen er ferdig og bestått, og det gjenstår praktisk trenerarbeid i klubben. Utdannelsen krever 15 timer praktisk trenerarbeid i hver av de tre forskjellige disiplinene. Styret er positive til dette, og Hjalmar sender ham en mail hvor han ber Frode legge frem en plan på gjennomføringen.
[bookmark: _GoBack]Sak 11	Klubbens representant i prosjektet «ny svømmehall»
Anni sa seg villig til å ta den oppgaven. Neste møte er 17.februar. Henrich sender mail til Anni om dette.

Neste styremøte 15/2 kl. 17.30 i Træleborgveien.
Møte hevet kl. 20.00

Anni Vittersø
referent

	

